Passalopalpidae

Passalopalpidae er en utdødd familie av biller. De tilhører gruppen skarabider (Scarabaeoidea) og er muligens en stamform for familien Passalidae. Det er bare kjent én art.

Utseende 
En middelsstor (ca. 7,5 millimeter), avlang bille. Antennene er korte med en tre-leddet vifte ytterst. Hodet er forholdsvis stort og bredt, med kraftige, framoverrettede kjever. Pronotum er firkantet, mye lengre enn bredt. Dekkvingene er nærmest pæreformede, med fine punktstriper. Beina er korte og kraftige, leggene på forbeina med kraftige tenner på yttersiden.

Levevis

Utbredelse i tid og rom
Gruppen er bare kjent fra rav fra Myanmar, dette stammer fra øvre kritt, ca. 100 - 94 millioner år før nåtid.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien Passalopalpidae Boucher & Bai, 2016
 Slekten Passalopalpus Boucher & Bai, 2016
 Passalopalpus cheni Boucher & Bai, 2016

Litteratur 
 S. Boucher, Ming Bai, Bo Wang, Weiwei Zhang og Xingke Yang (2016) †Passalopalpidae, a new family from the Cretaceous Burmese amber, as the possible sister group of Passalidae Leach (Coleoptera: Scarabaeoidea). Cretaceous Research 64: 67-78.  
 Fossilworks - Passalopalpidae

Eksterne lenker 
 

Biller
Skarabider
Fossile insekter